સંઘ પ્રમુખે જણાવ્યું કે દેશમાં નાના-નાના મુદ્દાઓ માથું ઉંચકી રહ્યાં છે. તેના પર આંદોલનો થયા, તેનો રાજકીય લાભ ઉઠાવવાના પ્રયાસો થઇ રહ્યા છે અને આપણે એ સમજી પણ શકીએ છીએ, પરંતુ તેમાં ભારત તેરે ટુકડે હોંગે જેવા નારા લગાવનાર, જે પ્રકટ રૂપથી જણાવે છે કે બંદૂકની અણીએ સત્તા જોઇએ છે. આ આંદોલનોમાં એવા પણ ચહેરા દેખાયા. આપણા દેશમાં અસંતોષ છે અને તેની વિરૂદ્ધ ચાલી રહેલાં આંદોલનોમાં પણ આ સામેલ થઇ રહ્યું છે. સોશિયલ મીડિયા પર તેનો પ્રચાર ચાલી રહ્યો છે. અને તેનું કન્ટેન્ટ પાકિસ્તાન, ઇટલી, અમેરિકાથી આવી રહ્યું છે. તેને નિઓ લેફ્ટ કહેવાય છે જેનો પ્રચલિત શબ્દ છે અર્બન માઓવાદ. માઓવાદ હંમેશાથી અર્બન રહ્યું છે. મોહન ભાગવતે એસસી-એસટી એક્ટ પર સુપ્રીમ કોર્ટના નિર્ણયને મોદી સરકાર દ્વારા પલટયા બાદ ઉભા થયેલા ગતિરોધ, આંદોલન પર પણ પરોક્ષ રીતે ટિપ્પણી કરી હતી.